MAKRO วิ่ง 3% โบรกชี้กำไร Q4 ทะลุ 2 พันล้าน รับไฮซีซั่น เคาะเป้า 40 บ.
MAKRO บวก 3% โบรกแนะนำราคาเป้าหมาย 40 บ. ชี้กำไรปกติไตรมาส 4/65 แตะ 2.2-2.3 พันลบ. อานิสงส์ High season ของการท่องเที่ยว
MAKRO บวก 3% โบรกแนะนำราคาเป้าหมาย 40 บ. ชี้กำไรปกติไตรมาส 4/65 แตะ 2.2-2.3 พันลบ. อานิสงส์ High season ของการท่องเที่ยว
17 พ.ย. 2565

ผู้สื่อข่าวรายงานว่า วันนี้ (17 พ.ย.65) ราคาหุ้น บริษัท สยามแม็คโคร จำกัด (มหาชน) หรือ MAKRO ณ เวลา 10:19 น. อยู่ที่ระดับ 36.50 บาท บวก 1 บาท หรือ 2.82% สูงสุดที่ระดับ 36.75 บาท ต่ำสุดที่ระดับ 35.25 บาท ด้วยมูลค่าการซื้อขาย 157.47 ล้านบาท

บล.โนมูระ พัฒนสิน ระบุในบทวิเคราะห์ว่า คาดกำไรปกติไตรมาส 4/65 ทำจุดสูงสุดของปีที่ 2.2-2.3 พันล้านบาท เติบโต 40% จากไตรมาสก่อน ตามอานิสงส์ High season ของการท่องเที่ยว โดย SSSG เดือน ต.ค. พลิกเป็นบวกทั้ง MAKRO และโลตัสส์
ขณะที่คาด GPM ปรับตัวขึ้นต่อตาม Product mix แค่คาดลดจากงวดเดียวกันของปีก่อน จากแรงกดดันค่าใช้จ่ายดำเนินงาน เช่น ผลกระทบค่า Ft, รายจ่ายการตลาดช่องทางออนไลน์, ค่าใช้จ่าย Refinance โดยคาดกำไรปกติปี 65 ที่ 7.5 พันล้านบาท เติบโต 4% จากงวดเดียวกันของปีก่อน และกำไรปี 66 โตสูง 75% เป็น 1.3 หมื่นล้านบาท รับแรงหนุนจาก synergy ระหว่างธุรกิจค้าส่ง ค้าปลีกมากขึ้น แนะนำราคาเป้าหมาย 40 บาท